กลุ่มพลังงานกอดคอขึ้น ขานรับราคาน้ำมันโลกพุ่ง
หุ้นพลังงานกอดคอขึ้น ขานรับราคาน้ำมันโลกพุ่ง 3.34% โดย PTT ณ เวลา 11.13 น. ราคาอยู่ที่ 331.00 บาท บวก 10.00 บาท หรือ 3.12% ด้วยมูลค่าซื้อขาย 1.07 พันล้านบาท ขณะเดียวกัน PTTEP ราคาอยู่ที่ 79.75 บาท บวก 1.50 บาท หรือ 1.92% ด้วยมูลค่าซื้อขาย 660.88 ล้านบาท โดย บล. กสิกรไทย แนะนำ "ซื้อ"
4 ส.ค. 2559

ผู้สื่อข่าวรายงานว่า หุ้นกลุ่มพลังงานกอดคอขึ้นเช้านี้ โดยหุ้นบริษัท ปตท. จำกัด (มหาชน) หรือ PTT ณ เวลา 11.13 น. ราคาอยู่ที่ 331.00 บาท บวก 10.00 บาท หรือ 3.12% ด้วยมูลค่าซื้อขาย 1.07 พันล้านบาท ขณะเดียวกัน บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาอยู่ที่ 79.75 บาท บวก 1.50 บาท หรือ 1.92% ด้วยมูลค่าซื้อขาย 660.88 ล้านบาท 
โดยบล.กสิกรไทย ระบุว่า ราคาน้ำมันโลก (WTI) ปรับขึ้น 3.34% โดยปิดที่ระดับ 40.83 เหรียญสหรัฐฯ/บาร์เรล เป็นบวกต่อหุ้นในกลุ่มพลังงาน อาทิ บมจ.ปตท. สำรวจและผลิตปิโตรเลียม (PTTEP), บมจ.ปตท. (PTT)
ด้านบล.ซีไอเอ็มบี (ประเทศไทย) ระบุว่า PTTEP สัญญาณฟื้นตัวทางเทคนิค แนะ”ซื้อ”ที่แนวรับ 78.00 และ 76.00 บาท ส่วนแนวต้าน 82.00 บาท
ส่วนบล.เคทีบี (ประเทศไทย) ระบุว่า PTT ราคามีแนวโน้มแกว่งตัวขึ้น โดยมีแนวรับ 314.00-318.00 บาท ส่วนแนวต้าน 324.00-326.00 บาท         